สุลต่านอิบราฮิม อิสมาอิลแห่งยะโฮร์

สุลต่านอิบราฮิม อิบนิ อัลมาร์ฮุม สุลต่าน อิสกันดาร์ (ยาวี: ; เกิด 22 พฤศจิกายน 1958) เป็นสุลต่านแห่งรัฐยะโฮร์พระองค์ที่ 25 และพระองค์ที่ 5 ของรัฐยะโฮร์ยุคใหม่ เสด็จขึ้นครองราชสมบัติเมื่อเดือนมกราคม ค.ศ. 2010 ทรงเป็นพระราชโอรสในสมเด็จพระราชาธิบดีอิสกันดาร์ ทรงโปรดและมีความคลั่งไคล้ในรถจักรยานยนต์ และทรงเป็นผู้ก่อตั้ง กิจกรรมทัวร์มอเตอร์ไซค์ประจำปี เรียกว่า Kembara Mahkota Johor.

พระราชประวัติ

พระชนม์ชีพช่วงต้น 
ตุนกูอิบราฮิม อิสมาอิล เสด็จพระราชสมภพเมื่อวันที่ 22 พฤศจิกายน ค.ศ. 1958 ณ โรงพยาบาลสุลตานะฮ์อามินะฮ์ เมืองยะโฮร์บาห์รู รัฐยะโฮร์ สหพันธรัฐมาลายา ในรัชกาลของสุลต่านอิบราฮิมพระบรมราชปัยกา ทรงเป็นพระราชบุตรพระองค์ที่ 3 และพระราชโอรสพระองค์ใหญ่ในสมเด็จพระราชาธิบดีอิสกันดาร์ พระราชสมภพแต่ เอนเช เบซาร์ ยาฮาห์ กัลซอม บิลติ อับดุลลาห์ (พระนามเดิม : โจเซฟิน รูบี้ เทรเวอร์โรล ชาวอังกฤษ)  ซึ่งสมเด็จพระราชาธิบดีอิสกันดาร์ (ขณะนั้นคือ ตุนกู มะฮ์มูด) ทรงพบกับโจเซฟีนขณะทรงศึกษาอยู่ในประเทศอังกฤษ โจเซฟีนเลือกใช้ชื่อ "Kalsom binti Abdullah" สำหรับพิธีอภิเษกสมรสกับ ตุนกู อิสกันดาร์ ต่อมาโจเซฟีนแต่งงานใหม่และพำนักอยู่ที่อังกฤษ

สุลต่านแห่งยะโฮร์ 
ไม่นานก่อนการสวรรคตของสมเด็จพระราชาธิบดีอิสกันดาร์ ในวันที่ 22 มกราคม ค.ศ. 2010 ตุนกูอิบราฮิม ได้รับการแต่งตั้งเป็นผู้สำเร็จราชการแทนพระองค์แห่งยะโฮร์ เนื่องจากรายงานของคณะแพทย์ ระบุว่า สมเด็จพระราชาธิบดีอิสกันดาร์ คงมีพระชนม์ชีพได้อีกไม่นาน กระทั่งเสด็จสวรรคตในคืนวันนั้นเอง ตุนกูอิมราฮิม ได้รับการอัญเชิญเสด็จขึ้นครองราชสมบัติเป็นสุลต่านแห่งรัฐยะโฮร์ ในเช้าวันต่อมา อับดุล กานิ โอตมัน เมินเตอรีเบอร์ซาร์แห่งยะโฮร์ (มุขนายก) ประกาศว่าสุลต่านอิบราฮิมและพระบรมวงศานุวงศ์จะทรงไว้ทุกข์เป็นเวลา 40 วัน ในช่วงการไว้ทุกข์ สุลต่านอิบราฮิมได้ปรากฏพระองค์ครั้งแรกในฐานะสุลต่านแห่งยะโฮร์ในที่ประชุมราชสภาผู้ปกครองแห่งมาเลเซียเมื่อเดือนกุมภาพันธ์ ค.ศ. 2010 

ทรงมีพระราชโองการประกาศให้เมืองมุอัร เป็นเมืองหลวงใหม่ของรัฐยะโฮร์แทนยะโฮร์บาห์รู เมื่อวันที่ 5 กุมภาพันธ์ ค.ศ. 2012 ในโอกาสงานเฉลิมฉลองเมาลิด

ทรงประกอบพระราชพิธีราชาภิเษกเป็น สุลต่านแห่งรัฐยะโฮร์ อย่างสมบูรณ์ เมื่อวันที่ 23 มีนาคม ค.ศ. 2015 รัฐบาลยะโฮร์ประกาศให้วันที่ 23 มีนาคม เป็นวันหยุดนักขัตฤกษ์ประจำปี ในฐานะวันเฉลิมพระชนมพรรษาอย่างเป็นทางการ แทนวันที่ 22 พฤศจิกายน เดิม ซึ่งเป็นวันคล้ายวันพระราชสมภพของสุลต่านที่แท้จริง

ยังดีเปอร์ตวนอากง 
เมื่อวันที่ 27 ตุลาคม ค.ศ. 2023 ที่ประชุมราชสภาผู้ปกครองแห่งมาเลเซีย มีมติเลือกให้ สุลต่านอิบราฮิม อิสมาอิล ขึ้นดำรงพระบรมราชอิสริยยศเป็น ยังดีเปอร์ตวนอากง หรือ "สมเด็จพระราชาธิบดีแห่งมาเลเซีย" พระองค์ที่ 17 สืบต่อจากสมเด็จพระราชาธิบดีอับดุลละห์แห่งปะหัง  โดยจะขึ้นครองราชสมบัติในวันที่ 31 มกราคม ค.ศ. 2024

อ้างอิง

สุลต่านรัฐยะโฮร์
บุคคลที่เกิดในปี พ.ศ. 2501